Ποδηλασία στους Θερινούς Ολυμπιακούς Αγώνες 1896 – Ατομικός αγώνας ανδρών σε δημόσιο δρόμο

Ο ατομικός αγώνας ανδρών σε δημόσιο δρόμο ήταν ένα από τα έξι αγωνίσματα ποδηλασίας στο πρόγραμμα των Θερινών Ολυμπιακών Αγώνων του 1896 στην Αθήνα. 

 Σύνοψη αγωνίσματος 
Το μοναδικό αγώνισμα ποδηλασίας δρόμου διεξήχθη στις 12 Απριλίου (ήταν το προτελευταίο χρονολογικά αγώνισμα της ποδηλασίας). Οι επτά ποδηλάτες από τρεις χώρες διήνυσαν συνολικά μία απόσταση 87 χιλιομέτρων από την Αθήνα έως τον Μαραθώνα και πίσω.

Ο Αριστείδης Κωνσταντινίδης οδηγούσε την κούρσα από την αρχή μέχρι και την άφιξη στον Μαραθώνα. Το ποδήλατό του όμως έσπασε κατά την επιστροφή του στην Αθήνα και έχασε πολύτιμο χρόνο μέχρι να βρεθεί κάποιο άλλο ποδήλατο για να συνεχίσει, κάτι που εκμεταλλεύτηκε ο Βρετανός Έντουαρντ Μπάτελ ο οποίος πέρασε μπροστά. 

Τόσο ο Κωνσταντινίδης όσο και ο Μπάτελ έπεσαν από μία ακόμη φορά πριν τερματίσουν, αλλά η πτώση του Βρετανού ήταν πιο σοβαρή καθώς τον έριξε στην τρίτη θέση. Ο Κωνσταντινίδης κατάφερε τελικά να τερματίσει στην πρώτη θέση, με τον Γερμανό Άουγκουστ Γκέντριχ να κατακτά τη δεύτερη.

 Τελική κατάταξη 
μικρογραφία|δεξιά|180px|Ο Αριστείδης Κωνσταντινίδης
 Κατάταξη  Ποδηλάτης  Χρόνος 1  20px|border|Ελλάδα Αριστείδης Κωνσταντινίδης (Ελλάδα) 3:22:31 2  20px|border|Γερμανία Άουγκουστ Γκέντριχ (Γερμανία) 3:42:18 3   Έντουαρντ Μπάτελ (Μεγάλη Βρετανία) Άγνωστος 4-7 20px|border|Ελλάδα Γεώργιος Ασπιώτης (Ελλάδα) Άγνωστος 20px|border|Ελλάδα Μιλτιάδης Ιατρού (Ελλάδα) Άγνωστος 20px|border|Ελλάδα Κωνσταντίνος Κωνσταντίνου (Ελλάδα) Άγνωστος 20px|border|Ελλάδα Γεώργιος Παρασκευόπουλος (Ελλάδα) Άγνωστος

 Πηγές 

 Επίσημο Χρονικό των Αγώνων (Τόμος Α'): 
 Επίσημο Χρονικό των Αγώνων (Τόμος Β'): 
 Εθνοσπόρ: 108 Χρόνια Ολυμπιακοί Αγώνες (1896-2004) (σελ. 12).



Ατομικό ανδρών σε δημόσιο δρόμο